
	[bookmark: nev]DEMUS KRISTÓF
Általános orvos
Unified, 10. semester
University of Szeged
Faculty of Medicine
	






Supervisor:
	Dr. Kovács Tamás
egyetemi adjunktus, SZTE ÁOK




Beck műtét hosszú távú eredménye a distalis hypospadiasis kezelésében

Bevezetés: A hypospadiasis a húgycső abnormális helyen való nyílása a pénisz ventralis oldalán, amely járhat ventrális görbülettel. Gyakoriságát 1/300 élve született fiúra teszik (0,33%), de a distalis forma gyakorisága növekszik.
A Beck műtét nem teszi szükségessé a húgycső más anyaggal való pótlását, ezáltal a rövidtávú szövődmények gyakorisága alacsony, de a hosszú távú eredményeket tekintve a szakirodalom nem egységes.
Módszerek: A 2003. január 1. és 2011. december 31. között, a tercier centrumban, Beck műtéten átesett gyermekek retrospektív vizsgálata a „HOSE score” alkalmazásával.
Eredmények: A vizsgált periódusban operált 142 páciensből 80 jött vissza kontrollra (56,3%). A műtétet megelőzően a páciensek 6,25%-nak a makkon, 73,75%-nak a sulcus coronariusban, 18%-nak a hímvessző distalis harmadában helyezkedett el a húgycsőnyílás. A betegek 78,75%-ban a vizeletsugár lefele irányult. A műtétkor az átlagos életkor 4,43 év (1-12 év) volt. Műtét után a páciensek 54,75%-nak a meatus a makk végén helyezkedett el,40,5%-nak 1-2mm-el proximalisabban az elvárt helytől és 3,79%-nak ugyanott ahol a műtét előtt. Hegesedés mindössze 1,25%-nál fordult elő. Esztétikailag a szülők és a gyerekek is elégedettek voltak (10pontból 9,2 illetve 9,16 pontot adtak). Szövődményként szűkület miatti húgycsőtágítás bár 13,75%-nál fordult elő, 45,5%-nál már az első tágítás eredményes volt. Sipoly 3,8%-nál, makk szétválás 3,79%-nál volt észlelhető. A vizeletsugár 95%-nál normális, és senkinél sem jelentkezik merevedéskor fájdalom.
Megbeszélés: A Beck műtét a distalis hypospadiasis kezelésére alacsony szövődményrátával alkalmazható, hosszú távon jó kozmetikai és funkcionális eredmények észlelhetőek.
A szakirodalomban említett hosszú távú funkcionális szövődményeket beteganyagunkban nem észleltük.



